বিড়লা বিজ্ঞান জাদুঘর
বিড়লা বিজ্ঞান জাদুঘর বা বিএম বিড়লা বিজ্ঞান জাদুঘর হলো ভারতের হায়দ্রাবাদে অবস্থিত একটি বিজ্ঞান জাদুঘর। এই জাদুঘরটির নির্মাণকাজে সিভিল ইঞ্জিনিয়ার পিএ সিঙ্গারাভেলুর প্রধান অবদান রয়েছে। বিড়লা বিজ্ঞান জাদুঘরটি একটি প্ল্যানেটোরিয়াম অর্থাৎ তারামণ্ডল, জাদুঘর, বিজ্ঞান কেন্দ্র, আর্ট গ্যালারি এবং একটি ডাইনোসরিয়াম নিয়ে গঠিত। ১৯৯০ সালে যখন জাদুঘরটি সর্বসাধারণের জন্য উন্মুক্ত করা হয় তখন এই জাদুঘরটি বিজ্ঞান কেন্দ্রের দ্বিতীয় পর্ব ছিল। এই বিজ্ঞান কেন্দ্রটিতে ভারতের প্রথম ব্যক্তিগত মালিকানার অর্থাৎ বেসরকারি মহাকাশ জাদুঘরও রয়েছে। এই জাদুঘরটির একটি অনন্য সুবিধা হলো এখানে ভারতের মহাকাশ কর্মসূচির এক ধারাবাহিক ইতিহাস জানা যায়। এটি মহাকাশ বিষয়ক জাদুঘর হিসাবে নিবেদিত। মহাকাশ জাদুঘরটি ২০১৯ সালের জুলাই উদ্বোধন করা হয় এবং প্রণব শর্মা এর কিউরেটরের দায়িত্বে ছিলেন।